OzLabs/hebrew-wiki-articles huggingface dataset:
אחראי מדיניות מידע ארגונית

אחראי מדיניות מידע ארגונית (באנגלית: Data Steward) היא משרה שהנושאים בה אחראים על מגוון היבטים שקשורים למאגרי מידע שנאספים בארגון כגון איכות המידע, ציות של המידע לנורמות ארגוניות, בינ"ל, מחקריות, לדרישות רגולטוריות שחלות על מאגרי מידע, למדיניות איסוף מידע, הנגישות אליו והשיתוף שלו. אחראי מדיניות מידע ארגונית מסייע לארגונים בהעברת מידע, במניעת טעויות במידע עצמו או באופן אחסונו. בנוסף חוקרים מסתייעים בתוצרים של העבודה של אחראי מדיניות מידע ארגונית בשלב הגישה והחיפוש של מידע.

== תחומי אחריות ==
אחריות מדיניות מידע ארגונית עוסקת בשלל תחומים, כגון:
# אחריות על יישום מדיניות מידע סדורה באשר לדרכי איסוף המידע
#אחריות על שימור רמת איכות גבוהה של מידע במאגרי המידע של הארגון
# אחריות ראי על עמידה של מאגרי המידע של הארגון בדרישות רגולטריות, למשל זכויות פרטיות.
# אחריות על מתן גישה נוחה למאגרי המידע
# אחריות על הדרכה של עובדי הארגון בנושאים של איסוף, אבטחה, שימור, וגישה למאגרי המידע
# אחריות על המטא דאטא של הנתונים.

== סוגי תפקידים של אחראי מדיניות מידע ארגונית==
# אחריות מדיניות מידע ארגונית בתחום של אובייקטים של מידע.
#אחריות מדיניות מידע ארגונית בתחום של IT.
# אחריות על יישום מדיניות מידע ארגונית.
# סיוע בכתיבה של תוכניות ניהול מידע לצורכי מחקר במסגרת האקדמיה (DMPs).

== יוזמות ==
יוזמת FAIR data principles נועדה להנגשת מאגרי מידע ומחקרים באופן שיאפשר שימוש חוזר בהם לצורך שימוש במחקרים. יוזמה זו המליצה על מספר כללים רלוונטיים עבור אחראי מדיניות מידע ארגונית, ביניהם הכללים בדבר תיעוד מלא של המטא-דאטא, קביעת דרכים ברורות לנגישות למידע באמצעות רישיונות שימוש, וכתיבת הסברים בדבר התהליך של דרכי איסוף המידע על מנת שיהיה ניתן לוודא את נכונותו ולשחזר את המחקר. 

בשנת 2017 אוניברסיטת דלפט שבהולנד התחילה יוזמה שנקראה Data Champions ובמסגרתה חוקרים התנדבו להדריך חוקרים אחרים בנושאים של יצירת גיבוי למאגרי מידע שנאספו על ידי חוקרים במסגרת מחקרים. החוקרים סייעו לחוקרים ממגוון פקולטות.

== לקריאה נוספת ==
<div class="mw-content-ltr">
* Jacobsen, A., de Miranda Azevedo, R., Juty, N., Batista, D., Coles, S., Cornet, R., ... & Schultes, E. (2020). FAIR principles: interpretations and implementation considerations. Data intelligence, 2(1-2), 10-29.
* Wilkinson, M. D., Dumontier, M., Aalbersberg, I. J., Appleton, G., Axton, M., Baak, A., ... & Mons, B. (2016). The FAIR Guiding Principles for scientific data management and stewardship. Scientific data, 3(1), 1-9.
* Rosenbaum, S. (2010). Data governance and stewardship: designing data stewardship entities and advancing data access. Health services research, 45(5p2), 1442-1455.
* 
</div>

== קישורים חיצוניים ==
<div class="mw-content-ltr">
* 
* 
* 
</div>

2022 07
קטגוריה:מאגרי מידע
קטגוריה:ניהול ידע
פרנץ האמורי

פרנץ האמורי (בהונגריה: Ferenc Hámori; נולד ב-14 באוקטובר 1972) הוא כדורגלן עבר הונגרי ששיחק בעמדת החלוץ.

==קריירה==
האמורי התחיל את הקריירה שלו במ.ט.ק. בודפשט במדיה שיחק ארבע עונות. בקיץ עזב את המועדון לאחר שזה ירדה לליגה השנייה וחתם בגיור. בדצמבר הושאל למאריטימו מליגת העל הפורטוגלית במדיה שיחק עד אוקטובר , אז חזר לגיור.

בעונת רשם את עונת השיא שלו כאשר כבש 17 שערים ב-29 משחקי ליגה במדי וואשאש אליה הצטרף בתחילת העונה. עונה לאחר מכן כבש 11 שערים.

בקיץ חתם במכבי נתניה מליגת העל. ב-13 באוגוסט 1999 ערך את הופעת הבכורה שלו בקבוצה בהפסד 6-0 למ.ס. אשדוד. בנתניה שיחק 16 משחקים, אך לא כבש ולו שער אחד.

בקיץ חזר להונגריה וחתם בפרנצווארוש במדיה רשם רק הופעה אחת בשנה וחצי. בינואר חתם בוואשאש במדיה שיחק שנתיים.

בהמשך הקריירה שיחק בלאנג בודפשט, דונאיווארוש, צ'אבדי ואוניון בודפשט. בקיץ פרש מכדורגל.

ב-4 בדצמבר 1991 ערך את הופעת הבכורה שלו בנבחרת הונגריה בהפסד 3-0 ל. 4 ימים לאחר מכן, כבש את שער הבכורה שלו בנבחרת בתיקו 1-1 נגד .

==תארים==
; פרנצווארוש
*ליגת העל ההונגרית: 

==קישורים חיצוניים==

קטגוריה:כדורגלנים הונגרים
קטגוריה:חלוצי כדורגל הונגרים
קטגוריה:בודפשט: כדורגלנים
קטגוריה:כדורגלני מ.ט.ק. בודפשט
קטגוריה:כדורגלני גיור
קטגוריה:כדורגלני מאריטימו
קטגוריה:כדורגלני ואשאש
קטגוריה:כדורגלני מכבי נתניה
קטגוריה:כדורגלני פרנצווארוש
קטגוריה:כדורגלני נבחרת הונגריה
קטגוריה:כדורגלנים זרים בישראל
קטגוריה:ספורטאים זרים בפורטוגל
קטגוריה:ספורטאים הונגרים בישראל
קטגוריה:הונגרים שנולדו ב-1972
צ'ארלס האלה

סר צ'ארלס האלה (מלידה קארל האלה באנגלית: Charles Hallé ; 11 באפריל 1819 – 25 באוקטובר 1895) היה פסנתרן ומנצח אנגלי-גרמני, מייסד תזמורת האלה בשנת 1858.

== ביוגרפיה ==
האלה נולד בשם קארל האלה בהאגן, וסטפאליה. אחרי שהיגר לאנגליה, שינה את שמו לצ'ארלס האלה.

את שיעורי המוזיקה הראשונים שלו קיבל מאביו, נגן עוגב. כילד גילה כישרון יוצא דופן לנגינה בפסנתר. הוא ביצע סונאטינה לפני קהל בגיל ארבע, ובילדותו ניגן בכלי הקשה. באוגוסט 1828 השתתף בקונצרט בקאסל, שם עורר את עניינו של לואי שפור.

בשנת 1835 למד אצל כריסטיאן היינריך רינק בדרמשטאדט, גרמניה וב-1836 נסע לפריז, שם התרועע תכופות עם לואיג'י כרוביני, פרדריק שופן, פרנץ ליסט ועוד, ונהנה מקשרי ידידות עם אישים ידועי-שם בספרות כמו אלפרד דה מיסה וז'ורז' סאנד. הוא יזם סדרת קונצרטים קאמריים עם ז'אן-דלפין אלאר ואוגוסט פרנשון, בהצלחה רבה.

לאחר סדרה אחת של קונצרטים אלה דחקה אותו מהפכת 1848 מפריז, והוא התיישב, עם אשתו הראשונה ושני ילדיהם, בלונדון.

האלה הופיע בקונצרטים במקומות שונים באנגליה, הן כמנצח והן כפסנתרן. הוא היה הפסנתרן הראשון שניגן את מכלול הסונאטות לפסנתר של בטהובן באנגליה. הרסיטלים לפסנתר של האלה, תחילה בביתו משנת 1850 ואחר- משנת 1861, בסנט ג'יימס הול פיקדילי, תפסו מקום חשוב בחיי המוזיקה של לונדון, ואחראים במידה רבה להכרת הסונאטות לפסנתר של בטהובן בקרב החברה האנגלית.

האלה גם המציא מתקן מכני להפיכת דפים לפסנתרנים. הדפים הותקנו מראש במכשיר, והפסנתרן היה הופך כל דף באמצעות מכניזם רגלי. "אנשים היו הולכים לקונצרטים שלו רק כדי לחזות בדפים התווים הנהפכים בזה אחר זה, באורח פלא, ללא מגע ידי אדם."

האלה הרבה להופיע בקונצרטים הפופולריים של האיגוד המוזיקלי שייסד ג'ון אלה.
בשנת 1853 עבר למנצ'סטר לנהל את ה"קונצרטים לג'נטלמן", שהייתה להם תזמורת משלהם, ובמאי 1857 התבקש להרכיב תזמורת קטנה שתנגן לפני הנסיך אלברט בטקס הפתיחה של "אוצרות האמנות של בריטניה הגדולה", התערוכה הגדולה ביותר שמנצ'סטר אירחה מעודה. האלה נענה לאתגר והיה מרוצה כל כך מן התוצאה, שהמשיך להחזיק בקבוצה עד אוקטובר, וכך יצר את ראשיתה של תזמורת האלה.

עתה יזם האלה סדרת קונצרטים משלו והעלה את התזמורת לדרגת שלמות, שכמותה לא נודעה באנגליה של אותה תקופה. האלה החליט להמשיך לעבוד עם התזמורת כארגון רשמי, וכך הופיעה בקונצרט הראשון שלה ב-30 בינואר 1858.
משכנה הראשון של התזמורת היה באולם הסחר החופשי. בשנת 1861 סבלה התזמורת מקשיי מימון (היא הופיעה בשני קונצרטים בלבד באותה שנה), אך שרדה תחת שרביטיהם של שורת מנצחים מוכשרים.

ב-1888 נישא האלה בשנית, לכנרת וילמה נרודה, אלמנתו של לודוויג נורמן ובתו של יוזף נרודה, בני משפחה שנודעה זה מכבר בכישרון מוזיקלי.

באותה שנה קיבל תואר אבירות1 וב-1890 ו-1891 יצא עם אשתו למסע באוסטרליה ובעוד ארצות. ב-1891 גם עזר לייסד את קולג' מנצ'סטר למוזיקה, שם כיהן כמנהח וכראש מחלקת הפסנתר.

אנדרטה על קברו של צ'ארלס האלה
האלה מת במנצ'סטר ב-25 באוקטובר 1895 ונקבר בבית העלמין ויסט בסאלפורד. ליידי האלה, שהייתה משנת 1864 כנרת סולנית, מהראשונות במעלה בתקופתה, הופיעה בקביעות עם בעלה על בימת הקונצרטים עד מותו.

== קישורים חיצוניים ==

* 
* 

==הערות שוליים==

קטגוריה:פסנתרנים גרמנים
קטגוריה:פסנתרנים בריטים
קטגוריה:מנצחים בריטים
קטגוריה:ילידי 1819
קטגוריה:נפטרים ב-1895
אדוארדו פרנקו

אדוארדו פרנקו (באנגלית: Eduardo Franco; נולד ב-29 באוגוסט 1994) הוא שחקן וקומיקאי אמריקאי. הוא ידוע בתור גילומו של ארגייל בסדרת המדע-בדיוני של נטפליקס "דברים מוזרים".
==ביוגרפיה==
פרנקו נולד בעיר יומה שבדרום-מערב אריזונה להורים ילידי מקסיקו. הוא תיאר את חינוכו כשל מעמד הפועלים.

== קריירה ==
בשנת 2015 לוהק לתפקיד החוזר של סטו בסדרה הקומית "המדריך השלם לגיימר" בדיסני XD, ובאותה שיחק גילם את גיוויס בסדרה הקומית החינוכית "אדם הורס הכל" של רשת הכבלים TruTV.

בשנת 2017 קיבל את התפקיד המשמעותי הראשון שלו היה כספנסר דיאז בעונה הראשונה של הקומדיה "חוליגן אמריקאי" של נטפליקס. בשנת 2019 היה לו תפקיד משנה בסרט קומדיית התבגרות "חורשות את הלילה" בבימויה של אוליביה ויילד.

בשנת 2020 פרנקו כיכב בתפקיד ראשי כאנדרו בסרט של הולו "The Binge".

בשנת 2022 פרנקו זכה לשבחים על כך ששיחק את ארגייל, חברו של ג'ונתן באיירז בעונה הרביעית של סדרת האימה מדע בדיוני "דברים מוזרים" בנטפליקס; פרנקו בהתחלה נבחן לתפקיד של אדי מנסון.

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2018
|החבילה
|ג'רמי אבלר
|
|-
| rowspan="2" |2019
|חורשות את הלילה
|ת'יאו
|
|-
|Wyrm
|בלייק
|
|-
| rowspan="3" |2020
|The Binge
|אנדרו
|
|-
|סופר אינטליגנציה
|טוד
|
|-
|When We Kill the Creators
|עוזר אישי
|
|-
| rowspan="3" |2021
|We Broke Up
|מייק
|
|-
|מלכות הקופונים
|גרג גרסייה
|
|-
|הג'ונגל של קואטי
|פאקו
|דיבוב
|-
|2022
|It’s a Wonderful Binge
|אנדרו
|
|-
| rowspan="2" |2023
|רובי נגד הזרם
|
|דיבוב
|-
|Self Reliance
|נינג'ה
|
|-
|TBA
|Y2K
|
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
| rowspan="2" |2015–2017
|המדריך השלם לגיימר 
|סטו
|7 פרקים
|-
|אדם הורס הכל 
|גיוויס
|פרק: "Adam Ruins Dating"
|-
| rowspan="2" |2016
|The Skinny
|ג'וס
|סדרת רשת; פרק: "Squad"
|-
|הכי גרועים שיש
|ג'סטין
|פרק: "The Inherent, Unsullied Qualitative Value of Anything"
|-
| rowspan="4" |2017
|Lopez
|אדם בקהל
|פרק: "George Gets Schooled"
|-
|Good Game
|גיימר
|סדרת רשת; פרק: "Everyone Calls Everyone Else a Nazi"
|-
|חוליגן אמריקאי
|ספנסר דיאז
|6 פרקים
|-
|ליידי דינמייט
|ספיידר
|פרק: "Goof Around Gang"
|-
|2018
|The Cool Kids
|קווין
|פרק: "Pilot"
|-
|2019
|Those Who Can't
|קווין
|פרק: "You Can't Go Homecoming Again"
|-
|2020
|קונאן
|ג'ייקוב המתמחה
|פרק: "Kumail Nanjiani"
|-
|2021–2022
|בית הבובות של גבי
|דיג'יי קטניפ
|דיבוב; 20 פרקים
|-
|2022 - הווה
|דברים מוזרים
|ארגייל
|תפקיד ראשי (עונה 4); 8 פרקים
|}

== קישורים חיצוניים ==

קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:אמריקאים ממוצא מקסיקני
קטגוריה:אמריקאים שנולדו ב-1994
שאק ביוקנן

לירוי "שאק" ביוקנן (באנגלית: Leroy "Shaq" Buchanan; נולד ב-30 בינואר 1997) הוא כדורסלן אמריקאי המשחק בעמדת הקלע בהפועל גליל עליון.

==קריירה==
ביוקנן גדל במדיסון, מיסיסיפי.<ref></ref><ref></ref> הוא שיחק בקבוצת הכדורסל של מכללה הקהילתית של צפון מזרח מיסיסיפי בשנים 2015–2017, ובשנים 2017–2019 שיחק בקבוצת הכדורסל של אוניברסיטת המדינה של מארי לצד ג'ה מוראנט, ויחד הובילו את הקבוצה לעונת השיא שלה.<ref></ref><ref></ref>

לאחר שלא נבחר דראפט ה-NBA ב-2019, הצטרף לסגל ממפיס גריזליס לליגת הקיץ של ה-NBA וב-17 באוקטובר חתם בקבוצה.<ref></ref> במהלך העונות העוקבות, נע ביוקנן בין סגל הגריזליס לסגל ממפיס האסל מליגת הפיתוח של ה-NBA.<ref></ref><ref></ref> הוא הצטרף לסגל ממפיס גריזליס בליגת הקיץ ולעיתים במחנות האימונים ובקדם-העונה בשנים 2019–2022, אך לא שיחק משחק ליגה ב-NBA.<ref></ref><ref></ref><ref></ref><ref></ref><ref></ref>

ב-8 בפברואר 2020 קלע שיא קריירה של 36 נקודות, והוסיף חמישה אסיסטים, ארבעה ריבאונדים ושתי חטיפות בניצחון 127–119 של ממפיס האסל על סאות' ביי לייקרס.<ref></ref> ב-29 בפברואר רשם שיא קריירה של 18 ריבאונדים, בנוסף ל-22 נקודות ו-6 אסיסטים בהפסד 120–123 לסולט לייק סיטי סטארס.

ב-6 ביולי 2022 חתם בעירוני נס ציונה.

באפריל 2024 חתם בהפועל גליל עליון.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:מיסיסיפי: כדורסלנים
קטגוריה:כדורסלני אוניברסיטת המדינה של מארי
קטגוריה:כדורסלני ממפיס גריזליס
קטגוריה:כדורסלני ממפיס האסל
קטגוריה:כדורסלני עירוני נס ציונה
קטגוריה:אמריקאים שנולדו ב-1997
שולחן השף

שולחן השף (באנגלית: Chef's Table) היא סדרת טלוויזיה תיעודית אמריקאית שעלתה לשידור בשירות הסטרימינג נטפליקס ב-26 באפריל 2015.<ref></ref> הסדרה לוקחת את הצופים אל תוך חייהם ומטבחיהם של מגוון שפים בינלאומיים מוערכים והמצליחים ביותר בעולם,<ref></ref> כשכל פרק מציב זרקור על שף יחיד וחוקר את החיים, הכישרונות והתשוקות הייחודיים המשפיעים על הסגנון הבישול שלו. הסדרה הייתה מועמדת וזכתה במגוון פרסים, כולל 8 מועמדויות לאמי,<ref></ref> וחודשה לעונה שביעית ושמינית ב-20 במאי 2019.<ref></ref>

== רקע ==
כל פרק בסדרה מתמקד בשף ספציפי, וחוקר את הפילוסופיה והגישה האישית שלו לבישול.<ref name=":0"></ref> היוצר דייוויד גלב רואה בזה המשך לסרט התיעודי שלו "ג'ירו חולם על סושי". שני הפרויקטים התיעודיים עושים שימוש בטכניקות צילום והפקה המבוססות על קולנוע מסורתי ולא על תוכנית מציאות.<ref></ref>

== תגובות ==
הסדרה התקבלה היטב מאז עלתה לאוויר בשנת 2015 וזכתה לשבחים על הצילום, המוזיקה וההפקה שלה.<ref></ref>

התוכנית עברה פרודיה פעמים רבות. "Gods of Food", שעושה סאטירה על שולחן השף ותעשיית המסעדנות, הופק על ידי ערוץ הקומדיה של יוטיוב, CollegeHumor.<ref></ref>

== פרסים ==
{| class="wikitable sortable plainrowheaders" style="text-align:center; width:99%"
! scope="col" style="width:0.3%;" |שנה
! scope="col" style="width:15%;" | פרס
! scope="col" style="width:30%;" | קטגוריה
! scope="col" style="width:22%;" | מקבל הפרס
! scope="col" style="width:7%;" | תוצאה
! scope="col" style="width:0.5%;" | מקור
|-
! colspan="6" | עונה 1
|-
| 2015
| פרס אמי בפריים טיים
| מוזיקה מקורית בסדרה
| דאנקן ת'ם עבור "פרנסיס מלמן"
| 
|<ref name="emmys"></ref>
|-
| 2015
|האגודה הבינלאומית לתיעוד
| הסדרה הטובה ביותר
| rowspan="2" | שולחן השף
| 
| <ref></ref>
|-
| 2016
| פרס קרן ג'יימס בירד
| מצוינות חזותית וטכנית
| 
|<ref></ref>
|-
! colspan="6" | עונה 2
|-
| 2016
| פרסי סליל הזהב של MPSE
| עריכת הסאונד הטובה ביותר - פרויקט תיעודי קצר בטלוויזיה
| וויליאם מקגייגן
| 
|<ref></ref>
|-
| rowspan="3" | 2016
| rowspan="3" | פרס אמי בפריים טיים
| סדרת תעודה או עיון יוצאת מן הכלל
| שולחן השף
| 
| rowspan="3" |<ref name="emmys" />
|-
| בימוי יוצא מן הכלל בתוכנית עיון
| דייוויד גלב עבור "גאגן אנאנד"
| 
|-
| מוזיקה מקורית בסדרה
| דאנקן ת'ם עבור "גרנט אחאץ"
| 
|-
| 2016
|האגודה הבינלאומית לתיעוד
| הסדרה הטובה ביותר
| rowspan="2" | שולחן השף
| 
| <ref></ref>
|-
| 2017
| פרס קרן ג'יימס בירד
| תוכנית הטלוויזיה הטובה ביותר, בלוקשיין
| 
| <ref></ref>
|-
! colspan="6" | עונה 3
|-
| rowspan="2" | 2017
| rowspan="2" | פרס אמי בפריים טיים
| סדרת תעודה או עיון יוצאת מן הכלל
| שולחן השף
| 
| rowspan="2" | <ref></ref>
|-
| צילום יוצא מן הכלל בתוכנית עיון
| וויל בסנטה עבור "וירג'יליו מרטינז"
| 
|-
| 2018
| פרס קרן ג'יימס בירד
| תוכנית הטלוויזיה הטובה ביותר, בלוקשיין
| "ג'ונג קוואן"
| 
| <ref></ref>
|-
! colspan="6" | עונה 4
|-
| 2018
| פרס אמי בפריים טיים
| צילום יוצא מן הכלל בתוכנית עיון
| אדם בריקר עבור "קוראדו אסנזה"
| 
| <ref></ref>
|}

== קישורים חיצוניים ==

== הערות שוליים ==

קטגוריה:סדרות טלוויזיה תיעודיות של נטפליקס
קטגוריה:שפים
קטגוריה:סדרות טלוויזיה אמריקאיות שעלו לשידור בשנות ה-2010
קונסטנטין יירצ'ק

קונסטנטין יוזף יירצ'ק (בצ'כית: Josef Konstantin Jireček, בבולגרית: Константин Йозеф Иречек, נהגה בבולגרית "קונסטנטין יוזף אירצ'ק"; 25 ביולי 1854, וינה, האימפריה האוסטרית – 10 בינואר 1918, וינה, האימפריה האוסטרו-הונגרית) היה היסטוריון, דיפלומט, ופוליטיקאי צ'כי, אשר ב-1881 כיהן
מספר חודשים כשר החוץ והדתות של נסיכות בולגריה בממשלתו של יוהאן קזימיר ארנרוט.

==קורות חייו==
קונסטנטין יירצ'ק נולד בווינה. אביו יוזף יירצ'ק (1888-1825) היה היסטוריון שהתמחה בעמים סלביים, וסבו מצד אימו יוזץ שאפאריק (1861-1795) היה פילולוג של שפות סלאביות. הוא רכש השכלה אקדמית בהיסטוריה ופילולוגיה באוניברסיטת פראג. ב-1874 ערך מסע לנסיכות סרביה ולממלכת קרואטיה-סלאבוניה ובעקבותיו פרסם סדרת מאמרים על הסלאבים הדרומיים. ב-1876 פרסם את ספרו "ההיסטוריה של הבולגרים" שסקר את תולדות העם הבולגרי מימי הממלכה הבולגרית הראשונה, דרך השנייה וכלה בכיבוש העות'מאני. עבודתו זו זיכתה אותו בדוקטורט מאוניברסיטת פראג.

לאחר המלחמה העות'מאנית-רוסית (1877–1878) והקמת נסיכות בולגריה סייע יירצ'ק להקמת מנגנוני המינהל, החינוך והאקדמיה בנסיכות הצעירה. ב-1881 כיהן מספר חודשים כשר החוץ והדתות של בולגריה בממשלתו של יוהאן קזימיר ארנרוט. בין 1881–1882 כיהן כשר החינוך הציבורי והמדע של נסיכות בולגריה. ב-1884 מונה למנהל הספרייה הלאומית ע"ש קירילוס ומתודיוס הקדושים. בין השנים 1894–1893 כיהן כפרופסור ומרצה באוניברסיטת קארל בפראג. בין השנים 1893–1918 כיהן כפרופסור ומרצה לפילולוגיה של שפות סלאביות באוניברסיטת וינה.

קונסטנטין יירצ'ק גיבש ויזם את "החוק הזמני לפיקוח על התרבות הנוצרית, המוסלמית והיהודית" בבולגריה. החוק אושר ב-1880 ובמסגרתו הוכרו רשמית בתי הכנסת כיחידה דתית אוטונומית ובראש כל בית כנסת הועמדה מועצה המונה 3 עד 5 נציגים. כל מתפללי בית הכנסת הוכרו כקהילה. הרב הראשי של סופיה יהיה הרב הראשי של נסיכות בולגריה, תפקידו הפך לרשמי והוא יקבל את שכרו מהמדינה. הרבנים המקומיים, יקבלו את שכרם מקהילת המתפללים בכל בית כנסת. עוד הסדירו התקנות נושאי ירושות, דמי קבורה, מיסי קהילה ורישיונות נישואים.

הלך לעולמו בווינה ב-1918 והוא בן 63 שנים.

==הנצחה==
יירצ'ק הונצח במספר אופנים בבולגריה ומחוצה לה. בבולגריה קרויים על שמו הכפר אירצ'קובו במחוז ימבול, הכפר אירצ'ק במחוז דובריץ' ופסגת אירצ'ק ברכס הרי רילה. כמו כן באנטארקטיקה קרויה על שמו לשון היבשה נקודת יירצ'ק.

==קישורים חיצוניים==

== הערות שוליים ==

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:דיפלומטים בולגרים
קטגוריה:היסטוריונים צ'כים
קטגוריה:בלשנים ולשונאים צ'כים
קטגוריה:בוגרי אוניברסיטת קארל בפראג
קטגוריה:סגל אוניברסיטת קארל בפראג
קטגוריה:ילידי 1854
קטגוריה:נפטרים ב-1918
פורט לודרדייל סטרייקרס

הפורט לודרדייל סטרייקרס (באנגלית: Fort Lauderdale Strikers) הייתה קבוצת כדורגל מהעיר פורט לודרדייל שבפלורידה שבארצות הברית, אשר שיחקה בליגת הNASL בין השנים 1977-1983. בין שחקניהם היו אגדות הכדורגל ג'ורג' בסט וגרד מולר.

== היסטוריה ==
הקבוצה נוסדה ב-1963 כמועדון וושינגטון בריטניקה ובסופו של דבר שינתה את שמה לוושינגטון דארטס, והצטרפה לNASL. לאחר ששיחקה שלוש עונות בליגת הכדורגל האמריקאית וזכתה בשתי אליפויות ASL רצופות. לאחר עונת 1970, הקבוצה נמכרה לג'ון בילוטה, הבעלים לשעבר של קבוצת רוצ'סטר לאנסרס. לאחר עונה אחת, הקבוצה נמכרה לקבוצה של 25 בעלי עסקים מקומיים. כולל הבעלים של מיאמי דולפינס ג'ו רובי ואשתו אליזבת; הם שינו את שמה של הקבוצה למיאמי טורוס. בדצמבר 1976 ולאחר חמש עונות במיאמי, הודיעה הקבוצה שהיא עוברת לפורט לודרדייל.

הסטרייקס ניצחו במשחק הבכורה שלהם 2–1 באצטדיון לוקהארט נגד סנט לואיס סטארס ב-10 באפריל 1977. הקבוצה משכה 8,148 אוהדים בממוצע לעונה, עלייה של 165% לעומת העונה האחרונה של הקבוצה הקודמת מיאמי טורוס, והמאמן הראשי רון ניומן, נבחר למאמן השנה ב-NASL.

לאחר שניומן סירב לתפקיד ניהולי, הסטרייקס שכרו את בוב למיה לתפקיד מנכ"ל הקבוצה, לאחר שעבד כמנהל עבור קבוצת ההוקי דטרויט רד וינגס. בדצמבר 1979, הודיעו הסטרייקס כי המאמן ההולנדי קור ואן דר הארט התקבל לעבודה כמאמן ראשי.ב-21 בספטמבר 1980, הפסידה הקבוצה 3–0 לניו יורק קוסמוס במשחק האליפות, לאחר שהעפילו לסוקר בול. באמצע אוקטובר, למיה פוטר מתפקידו כמנהל כללי כאשר טים רובי, בנם של הבעלים ג'ו ואליזבת רובי, השתלט על התפקיד. לאחר סיום עונת 1983, אושרו שמועות רבות על כך שהקבוצה מחפשת לשנות את המיקום שלה, כאשר המנהל הכללי, טים רובי, נפגש עם גורמים רשמיים במיניאפוליס. ב-30 בנובמבר 1983, בעלי הקבוצה הודיעו רשמית שהקבוצה עוברת מיקום ומיתוג מחדש, ואף ציינו שהקבוצה הפסידה כמיליון דולר בשנת 1983. ב-1984 הקבוצה החלה לשחק בתור מינסוטה סטרייקס. הקבוצה שרדה את ביטול ה-NASL לאחר עונת 1984 ואף התחרתה בליגת האולמות האמריקאית לארבע עונות נוספות עד לפירוקה ב-1988.

== שחקני עבר בולטים ==
* גרד מולר
* ג'ורג' בסט
* גורדון בנקס
* תיאופילו קוביאס
* ריקרדו ויז'ה
* איאן קלהאן
* אליאס פיגרואה

== תארים והישגים ==
* NASL
** סגנות: 1980

== קישורים חיצוניים ==

* [https://web.archive.org/web/20060211124149/http://mywebpages.comcast.net/dulyjs/strikers/strikers.html ההיסטוריה של המועדון]

קטגוריה:קבוצות כדורגל שהוקמו ב-1977
קטגוריה:פלורידה: מועדוני ספורט
קטגוריה:קבוצות כדורגל אמריקאיות
מורטו קסאמה

מורטו מורו קסאמה (בפורטוגזית: Moreto Moro Cassamá; נולד ב-16 בפברואר 1998) הוא כדורגלן מגינאה ביסאו המשחק בעמדת הקשר באומוניה ניקוסיה.

==קריירת מועדונים==
קסאמה התחיל את הקריירה שלו בקבוצת הילדים של ספורטינג ליסבון ובגיל 15 הצטרף לפורטו. ב-16 בספטמבר 2017 ערך את הופעת הבכורה שלו בקבוצת המילואים של המועדון במשחק הליגה נגד נסיונל. ב-31 בינואר 2019 חתם לשלוש וחצי שנים בסטאד ריימס מליגת העל הצרפתית.

ב-23 באוגוסט 2022 חתם באומוניה ניקוסיה מליגת העל הקפריסאית.

==קריירה בינלאומית==
ב-2 ביולי 2019 קסאמה ערך את הופעת הבכורה שלו בנבחרת גינאה ביסאו בהפסד 2-0 ל במסגרת מוקדמות גביע אפריקה לאומות 2019. השתתף עם הנבחרת פעמיים בגביע אפריקה לאומות.

נכלל בסגל נבחרת גינאה ביסאו לטורניר גביע אפריקה לאומות 2023.

==קישורים חיצוניים==

== הערות שוליים ==

קטגוריה:כדורגלנים פורטוגזים
קטגוריה:כדורגלנים מגינאה ביסאו
קטגוריה:קשרי כדורגל פורטוגזים
קטגוריה:גינאה ביסאו: קשרי כדורגל
קטגוריה:ביסאו: כדורגלנים
קטגוריה:כדורגלני סטאד ריימס
קטגוריה:כדורגלני אומוניה ניקוסיה
קטגוריה:כדורגלני נבחרת גינאה ביסאו
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:אישים מגינאה ביסאו שנולדו ב-1998
קטגוריה:פורטוגזים שנולדו ב-1998
זיגמונד הרינג

זיגמונד הרינג (10 במאי 1899 – 5 בינואר 1986<ref></ref>) היה חצוצרן, מלחין ומורה למוזיקה שכתב עשרות ספרי הדרכה לתלמידי חצוצרה וטרומבון אשר נלמדים עד היום.

== ביוגרפיה ==
זיגמונג הרינג נולד בשנת 1899 בוורשה שבפולין וזמן קצר לאחר מכן עברה משפחתו לכרתים. בגיל שבע הרינג התחיל לנגן בחצוצרה ובגיל 12 קיבל מלגת לימודים לאקדמיה המלכותית למוזיקה בווינה. מורו לחצוצרה באקדמיה היה פרנץ רוסבאך, ומורהו להלחנה היה פרנץ שרקר. הוא סיים את האקדמיה בשנת 1918. בשנת 1923 נתמנה הרינג לתפקיד חצוצרה ראשונה בתזמורת קליבלנד. שנתיים לאחר מכן, ליאופולד סטוקובסקי המליץ לו להיבחן לתזמורת פילדלפיה, והוא התקבל. הרינג ניגן בתזמורת הזאת כ-39 שנים, בין 1925 עד 1964.

במקביל לנגינתו בתזמורת, הרינג עבד כמורה לחצוצרה בבתי ספר למוזיקה בפילדלפיה. בין השנים 1934 ו-1939 לימד הרינג בבית הספר למוזיקה גראנוף ובין השנים 1945 ו-1981 בבית הספר למוזיקה סטלמנט . הוא גם לימד בסטודיו שבביתו ובין השנים 1948 ו-1954 לימד במשרה חלקית בבית הספר הארט למוזיקה שבאוניברסיטת הארטפורד שבהרטפורד. הוא נפטר ב-5 בינואר 1986. כמה מספריו יצאו לאחר מותו.

== לקריאה נוספת ==
* 

== קישורים חיצוניים ==
* 

== הערות שוליים ==

קטגוריה:מורים למוזיקה באמריקה
קטגוריה:חצוצרנים
קטגוריה:מהגרים מאוסטריה לארצות הברית
קטגוריה:ילידי 1899
קטגוריה:אמריקאים שנפטרו ב-1986
עמק הטודרה

עמק הטודרה (בערבית מרוקאית: نهر تودغا, בצרפתית: Vallée du Toudra) הוא עמק במרוקו, המשתרע לאורך נהר באותו השם על פני כחמישים ק"מ ויוצר כך נווה מדבר שבמרכזו העיר טינריר. העמק משתרע למרגלות אזור הרי האטלס הצפוני ("האטלס הגבוה") וזורם מזרחה לעבר מדבר סהרה.

העמק הוא מרכזו של השבט הבֶּרְבֵּרִי טודגה.

בעמק שלושה יישובים עיקריים, בעבר גם שם של שלושה מחוזות, טודגה אל-אולה בצפון, טודגה אל-סופלה בדרום, ועית-איססע-או, מקום מושבו של חלק מהשבט הברברי (של נוודים למחצה) של עית-עתה.

בנוסף, שני המחוזות של טודגה בעצם מורכבים מ-51 כפרים מבוצרים היסטוריים - קסר, אוטונומיים זה מזה, של שבטים שונים, הכוללים מספר מלאח - רבעים יהודים.

בשנות ה-70 של המאה ה-20, שליש מאוכלוסיית העמק קיבלה אישור עבודה במכרות בצפון צרפת, ואחר כך רוב קבוצה זו עברה לעבוד במגזר החקלאי באזור הים התיכון, בעיקר סביב מונפלייה.

עמק מרכז מחוז טינריר.

העמק מפורסם בזכות קניון הטודרה, בו קירות מצוק שגובהם יכול להגיע ל-300 מטרים.

==הערות שוליים==

קטגוריה:מרוקו: גאוגרפיה
קניון הטודרה

קניון הטודרה (בשפות ברבריות: ⵜⵉⵣⵉ ⵏ ⵜⵓⴷⵖⴰ, בערבית מרוקאית: مضايق تدغة, בצרפתית: Gorges du Toudra) הוא קניון מאבן גיר, בחלק המזרחי של הרי האטלס הגבוה באזור עמק הטודרה במרוקו, ליד העיירה טינריר. גובה קירות הקניון יכול להשתנות, אך במקומות מסוימים יכול להגיע עד לגובה של 400 מטר. באזור כולו יש סדרה של קניונים שנוצרו על ידי זרימת הנהרות טודרה ודאדס לאורך 40 ק"מ.
== תיאור ==
קטע בן 600 מטר של הקניון הוא המרהיב ביותר. כאשר הקניון מצטמצם למסלול אבן שטוח, שרוחבו עד כ-10 מטר בלבד, עם קירות סלע נקיים וחלקים בגובה של עד 150 מטר בכל צד.

בעונה היבשה, רצפת הקניון יבשה ברובה; לכל היותר יהיה זרם מים קטן בעונה זו, ורצפת הוואדי נחצת בקלות על ידי מטיילים. במהלך העונה הגשומה, לעומת זאת, נהר הטודרה יכול להתרחב בצורה משמעותית, ולכסות את רצפת הקניון בשטף חזק.

== גישה ==
האזור הפך נגיש בקלות ב, לאחר שנסלל כביש אספלט מודרני במעלה העמק מטינריר אל הקטע המרכזי של הערוץ. דרך בטון ממשיכה במעלה העמק, חולפת על פני המלונות בפתח הערוץ עד לשני כפרים שבלב עמק הטודרה.

הודות לדפנות הסלע החזקות שלו עם משטחים לא אחידים רבים, קניון הטודרה הוא אתר פופולרי בקרב מטפסי סלעים ולטיולי ג'יפים. בקניון יותר מ-150 מסלולי טיפוס.

==קישורים חיצוניים==

==הערות שוליים==

קטגוריה:מרוקו: גאוגרפיה
נקודת נוטר

נקודת נוטר (באנגלית: Notter Point) היא לשון יבשה סלעית, המהווה את הקצה הצפוני של חצי האי בליצה, בקצה הצפון מערבי של חצי האי האנטארקטי, בארץ גרהאם שבאנטארקטיקה.

נקודת נוטר מהווה את הקצה המערבי של מפרץ בואון.

נקודת נוטר ממוקמת 11 קילומטרים צפונית-מזרחי מכף קיילמאן.

סלעי ביוור הם קבוצת סלעים הממוקמת 4 קילומטרים מחצי האי בליצה, באמצע המרחק שבין נקודת נוטר, לבין כף קיילמאן.

== היסטוריה ==
=== מקור השם ===
השם, שנטבע על ידי ארגנטינה ב-1953, מנציח את תומאס נוטר, מפקד ממוצא אנגלי בטייסת של אדמירל בראון במאבק לעצמאות ארגנטינה. הוא מת בלחימה נגד המפקד הספרדי רומאטה ב-21 במרץ 1814, על סיפון כלי השיט הקטן שלו סנטיסימה טרינידד, כאשר כלי השיט שלו נחת תחת סוללות האויב. 

נוטר
ג'יימס פקסטון

ג'יימס פקסטון (באנגלית: James Paxton נולד ב-23 בפברואר 1994) הוא שחקן אמריקאי.

== ביוגרפיה ==
ג'יימס פקסטון הוא בנו של שחקן הקולנוע ביל פקסטון. נולד וגדל באוחאי, קליפורניה. הוא למד קולנוע בלונדון ולאחר מכן למד בסדנת המשחק של וינסנט צ'ייס בלוס אנג'לס, קליפורניה.

==קריירה==

בשנת 2016 שיחק בתפקיד ראשי בסדרת הטלוויזיה עד ראייה. באותה שנה שיחק בסרט הקולנוע "Term Life". שנה לאחר מכן שיחק בסרט הקולנוע "An American In Texas" ובסרט הקצר "Penny Sucker". בשנת 2019 שיחק בסרטי הקולנוע "Low Tide" ו-"Bit".
בשנת 2020 שיחק בתפקיד חוזר בסדרת הטלוויזיה סוכני S.H.I.E.L.D..<ref></ref>

== פילמוגרפיה ==

=== קולנוע ===
{| class="wikitable sortable"
|+
! שנה
! סרט
! תפקיד
! class="unsortable" scope="col" | הערות
|-
| 2003
| ספיי קידס 3: סוף המשחק
| 'דינקי' ווינקס ג'וניור
|
|-
| 2005
| כנגד כל הסיכויים 
| הארי ורדון הצעיר
|
|-
| 2016
| במנוסה <small>(אנ')</small>
| אדם
|
|-
| rowspan="2" | 2017
| רומן ג'יי יזרעאל, עו"ד <small>(אנ')</small>
| הנרי
| ללא קרדיט
|-
| An American in Texas
| צ'אד היל
|גם מפיק-שותף
|-
| 2018
| Boogeyman Pop
| טוני
|גם מפיק
|-
| rowspan="5" | 2019
| מסור חשמלי מקטיפה <small>(אנ')</small>
| ברמן
|
|-
| First Person: A Film About Love
| דארן
|
|-
| גאות נמוכה <small>(אנ')</small>
| נייט
|
|-
| Bit 
| מארק
|
|-
| The Fanatic
| סלים
|
|-
| 2020
| Teenage Badass
| שאן
|
|-
|2021
|The Cleaner 
|ג'יימס
|
|-
|2022
|Flight 704
|קצין ראשון בראדלי
|
|-
|2023
| The Uncanny
| דניס
|
|-
|TBA
|Last Train to Fortune
|דולי
|גם מפיק
|}

=== טלוויזיה ===
{| class="wikitable sortable"
|+
!שנה
! סדרה
!תפקיד
! class="unsortable" scope="col" | הערות
|-
| 2015
|עליית טקסס <small>(אנ')</small>
|רוי
|מיני סדרה 
|-
| 2016
|עדי ראייה <small>(אנ')</small>
| לוקאס ולדנבק
|תפקיד ראשי, 10 פרקים
|-
| 2017
|יום אימונים מסוכן <small>(אנ')</small>
| בובי הוליסטר
|פרק: "Blurred Lines"
|-
| rowspan="2" | 2019
|The One Minute Joe Show
| ג'יימס
|סדרת רשת; פרק: "Knock-Knock"
|-
|Mr. Mom
| דניאל
|פרק: "Sick Day"
|-
| rowspan="2" | 2020
| סוכני S.H.I.E.L.D.
| ג'ון גארט
| 3 פרקים
|-
|Tacoma FD
|ג'יני
|2 פרקים
|}
==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-1994
Asahi Broadcasting Corporation

Asahi Broadcasting Group Holdings Corporation היא חברת אחזקות שממוקמת באוסקה ופועלת בתחום התקשורת. בבעלותה תחנות רדיו, ערוצי טלוויזיה וחברות לפיתוח ואנימה. מניות החברה נשכרות בבורסה לניירות ערך בטוקיו. כ-15% ממניות נמצאות בבעלות של Asahi Shimbun, עוד 16% הם בבעלות חברות שקשורות עם תאגיד זה. בנוסף למטה באוסקה, החברה מחזיקה משרדים בטוקיו, קובה ונגויה. נכון לשנת 2011 בחברה עבדו 670 אנשים.

==היסטוריה==
החברה Asahi Broadcasting Corporation הוקמה באוסקה ב-15 במרץ 1951 ובנובמבר החלה לשדר ברדיו. במאי 1955 בשותפות עם New Japan Broadcasting Company הוקמה חברה Osaka Television Co. בשנת 1956 היא החלה בשידורי טלוויזיה. במאי 1959 ABC רכשה כל המניות של הערוץ ושינתה את שם של החברה ל-ABC Osaka Television. ביוני בוצע איחוד של החברות ומאז ABC משדרת ברדיו ובטלוויזיה. באותה שנה החברה הייתה בין מקימי רשת חדשות יפנית JNN.

בשנת 1966 אולפנים ומשרדים של החברה שהיו פזורים ברחבי העיר הועברו למקום חדש שנבנה במיוחד למטרה זו.

בשנת 1975 ABC עזבה את JNN והצטרפה לרשת חדשות רדיו יפנית שבבלות Asahi Shimbun, שהיא בין הבעלים של ABC.

בשנת 1992 החלו בשידורי סטראו ברדיו ובשנת 2003 החל שידור דיגיטלי בטלוויזיה. ב-24 ביולי 2011 הופסק שידור אנלוגי ומאז החברה משדרת בצורה דיגיטלית בלבד.

בשנת 2018 החברה עברה ארגון מחדש. היא הפכה להיות חברת החזקות שתחתיה חברה לשידורי רדיו וחברה לשידורי טלוויזיה.

בשנת 2019 הוחלט על הרחבת הפעילות גם לתחום אנימה. לצורך כך נרכשו 52% ממניות חברת DLE. בשנת 2020 נרכשה חברת Silver Link שפיתחה בין היתר סדרות אנימה החריג באקדמיית מלך השדים ובורדרלנד.

משדרים של החברה נמצאים באוסקה וקיוטו והם משדרים 24 שעות ביום.

==קישורים חיצוניים==

קטגוריה:ערוצי טלוויזיה יפניים
קטגוריה:חברות יפניות
קטגוריה:חברות תקשורת אסיתיות
קודי מרטין

קודי לי מרטין (באנגלית: Cody Lee Martin; נולד ב-28 בספטמבר 1995) הוא כדורסלן אמריקאי המשחק בעמדת הסמול פורוורד בשרלוט הורנטס.

==קריירה==
מרטין נולד בווינסטון סיילם שבקרוליינה הצפונית. לו אח תאום בשם קיילב, והשניים החלו לשחק כדורסל עבור אוניברסיטת המדינה של קרוליינה הצפונית. לאחר שנתיים עברו האחים לשחק באוניברסיטת נבדה ברינו,<ref></ref><ref></ref><ref></ref> ונרשמו לדראפט 2018 ב-NBA, אך לבסוף התחרטו<ref></ref> והתמודדו בדראפט 2019, בו נבחר קודי על ידי שארלוט הורנטס במקום ה-36, אך אחיו לא נבחר.<ref></ref>

ב-31 ביולי 2019 חתם על חוזה עם שרלוט הורנטס, בה חתם לבסוף גם אחיו קיילב.<ref></ref> ב-25 באוקטובר 2019 ערך את הופעת הבכורה שלו ב-NBA, כשעלה מהספסל בהפסד 99–121 למינסוטה טימברוולבס וניפק ארבע נקודות, ארבעה ריבאונדים, אסיסט וחטיפה.<ref></ref> בעונת 2019/2020 העמיד ממוצעים של 5 נקודות, 3.3 ריבאונדים ו-2 אסיסטים ב-18.8 דקות למשחק ב-48 משחקים בהם שיחק. במקביל, שיחק בגרינסבורו סווארם, שלוחתה של ההורנטס בליגת הפיתוח של ה-NBA. בעונת 2020/2021 העמיד ממוצעים של 4 נקודות, 3.1 ריבאונדים ו-1.7 אסיסטים ב-16.3 דקות למשחק ב-52 משחקים בהם שיחק. בעונת 2021/2022 רשם עונת שיא, כשהעמיד ממוצעים של 7.7 נקודות, 4 ריבאונדים ו-2.5 אסיסטים ב-26.3 דקות למשחק ב-71 משחקים בהם שיחק.<ref></ref>

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-
| || שארלוט || 48 || 3 || 18.8 || 0.430 || 0.234 || 0.646 || 3.3 || 2.0 || 0.8 || 0.2 || 5.0
|- style="background-color: #EFEFEF;"
| || שארלוט || 52 || 10 || 16.3 || 0.441 || 0.276 || 0.581 || 3.1 || 1.7 || 0.7 || 0.2 || 4.0
|-
| || שארלוט || 71 || 11 || 26.3 || 0.482 || 0.384 || 0.701 || 4.0 || 2.5 || 1.2 || 0.5 || 7.7
|- style="background-color: #EFEFEF;"
| || שארלוט || 7 || 0 || 19.1 || 0.389 || 0.214 || 0.571 || 3.4 || 1.6 || 0.6 || 0.1 || 5.0
|-
| || שארלוט || 28 || 22 || 26.9 || 0.381 || 0.314 || 0.606 || 3.9 || 3.7 || 1.1 || 0.6 || 7.5
|- style="background-color:#80BFFF; font-weight:bold;"		
| colspan="2" | קריירה || 206 || 46 || 21.9 || 0.442 || 0.317 || 0.651 || 3.6 || 2.3 || 1.0 || 0.3 || 6.0
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:קרוליינה הצפונית: כדורסלנים
קטגוריה:כדורסלני אוניברסיטת המדינה של קרוליינה הצפונית
קטגוריה:כדורסלני אוניברסיטת נבדה ברינו
קטגוריה:בחירות דראפט של שארלוט הורנטס
קטגוריה:כדורסלני שארלוט הורנטס
קטגוריה:כדורסלני גרינסבורו סווארם
קטגוריה:תאומים אמריקאים
קטגוריה:אמריקאים שנולדו ב-1995
טים סוארס

טימות'י לואיז סוארס (באנגלית: Timothy Luiz Soares; נולד ב-2 בפברואר 1997) הוא כדורסלן אמריקאי-ברזילאי המשחק בעמדת הסנטר בסידני קינגס.

==קריירה==
סוארס נולד בדמינג, וושינגטון, להורים מיסיונרים נוצריים בעלי עבר ככדורסלנים,<ref></ref> וגדל בסאו פאולו. בשנת 2016 החל לשחק כדורסל באוניברסיטת המאסטר, אוניברסיטה פרטית ללימודי נצרות, הממוקמת בסנטה קלריטה שבקליפורניה.<ref></ref>

בעונת 2020/2021 עבר לשחק בסמסונספור מליגת העל הטורקית.<ref></ref> במהלך העונה העמיד ממוצעים של 14.1 נקודות ו-9.5 ריבאונדים (חמישי בליגה) למשחק, ונבחר לחמישיית הליגה.<ref></ref>

ביולי 2021 חתם בעירוני נס ציונה.<ref></ref>

ב-29 ביולי 2022 חתם בסידני קינגס, אלופת ליגת העל האוסטרלית.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים ברזילאים
קטגוריה:כדורסלני עירוני נס ציונה
קטגוריה:כדורסלני סידני קינגס
קטגוריה:אמריקאים ממוצא ברזילאי
קטגוריה:אמריקאים שנולדו ב-1997
קטגוריה:ברזילאים שנולדו ב-1997
שגרירות צרפת ברוסיה

שגרירות צרפת ברוסיה (ברוסית: Посольство Франции в России, בצרפתית: Ambassade de la République Française à la Fédération de Russie) היא הנציגות הדיפלומטית של צרפת בפדרציה הרוסית. מתחם השגרירות הנוכחי נמצא ברובע יאקימנקה במוסקבה. כתובת בניין המשרדים שלה היא: בולשאיה יקימנקה מספר 45.

==מיקום השגרירות==
שגרירות צרפת ברוסיה ממוקמת בבניין מודרני עשוי לבנים אדומות וזכוכית, אליו הועברו כל שירותי השגרירות ב-1979. ביתו הישן של הסוחר איגומנוב במס' 43 באותו רחוב שבו שכנה השגרירות בשנים 1938 עד 1979 משמש כמעונו הרשמי של שגריר צרפת<ref>https://um.mos.ru/houses/dom_n_v_igumnova/</ref>.

==ראו גם==
* יחסי צרפת–רוסיה

==קישורים חיצוניים==

* 

== הערות שוליים ==

קטגוריה:יחסי צרפת–רוסיה
קטגוריה:מוסקבה: מבנים
צרפת
רוסיה
ניק ריצ'רדס

ניקולס ריצ'רדס (באנגלית: Nicholas Richards; נולד ב-29 בנובמבר 1997) הוא כדורסלן ג'מייקני המשחק בעמדת הסנטר בשארלוט הורנטס.

==קריירה==
מרטין נולד בקינגסטון שבג'מייקה,<ref></ref> והובא לארצות הברית בשנת 2013, לאחר שזוהה על ידי סקאוט אמריקאי.<ref></ref><ref></ref> הוא החל לשחק כדורסל עבור אוניברסיטת קנטקי.<ref></ref><ref></ref> בשנת 2017 נבחר לשחק במשחק מקדונלד'ס אול-אמריקן.<ref></ref> בתחילה הכריז כי יתמודד בדראפט 2019,<ref></ref> אך בחר לוותר על כך ולבסוף התמודד בדראפט 2020,<ref></ref> בו נבחר על ידי ניו אורלינס פליקנס בבחירה ה-42 ומיד הועבר לשארלוט הורנטס תמורת בחירת סיבוב שני עתידית ב-2024.<ref></ref> ב-30 בנובמבר 2020 חתם על חוזה בקבוצה,<ref></ref> ובהמשך העונה נשלח גם לגרינסבורו סווארם, שלוחתה של ההורנטס בליגת הפיתוח של ה-NBA. בעונת 2020/2021 העמיד ממוצעים של 0.8 נקודות, 0.6 ריבאונדים ו-0.6 אסיסטים ב-3.5 דקות למשחק ב-18 משחקים בהם שיחק. בעונת 2021/2022 קיבל יותר אימון מהמאמן והעמיד ממוצעים של 3 נקודות, 1.7 ריבאונדים ו-0.3 אסיסטים ב-7.3 דקות למשחק ב-50 משחקים בהם שיחק.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-
| || שארלוט || 18 || 0 || 3.5 || 0.444 || 0.000 || 0.636 || 0.6 || 0.1 || 0.0 || 0.0 || 0.8
|- style="background-color: #EFEFEF;"
| || שארלוט || 50 || 5 || 7.3 || 0.667 || – || 0.698 || 1.7 || 0.3 || 0.2 || 0.4 || 3.0
|-
| || שארלוט || 65 || 9 || 18.7 || 0.629 || 1.000 || 0.749 || 6.4 || 0.6 || 0.2 || 1.1 || 8.2
|- style="background-color: #EFEFEF;"
| || שארלוט || 67 || 52 || 26.3 || 0.691 || 0.000 || 0.737 || 8.0 || 0.8 || 0.4 || 1.1 || 9.7
|- style="background-color:#80BFFF; font-weight:bold;"		|| 
| קריירה || 		|| 200 || 65 || 17.0 || 0.661 || 0.333 || 0.736 || 5.3 || 0.5 || 0.2 || 0.8 || 6.7
|}

==קישורים חיצוניים==

==הערות שוליים==

קטגוריה:כדורסלנים ג'מייקנים
קטגוריה:כדורסלני אוניברסיטת קנטקי
קטגוריה:בחירות דראפט של ניו אורלינס פליקנס
קטגוריה:כדורסלני שארלוט הורנטס
קטגוריה:כדורסלני גרינסבורו סווארם
קטגוריה:ג'מייקנים שנולדו ב-1997
ג'יילן מקדניאלס

ג'יילן מקדניאלס (באנגלית: Jalen McDaniels; נולד ב-31 בינואר 1998) הוא כדורסלן אמריקאי המשחק בעמדות הפאוור פורוורד והסנטר בטורונטו ראפטורס. אחיו, ג'יידן, גם הוא כדורסלן.

==קריירת מכללות==
מקדניאלס נולד בסיאטל והחל לשחק כדורסל עבור אוניברסיטת המדינה של סן דייגו.<ref></ref><ref></ref> הוא נרשם לדראפט 2018 ב-NBA,<ref></ref><ref></ref><ref></ref> אך לבסוף התחרט והתמודד בדראפט ה-NBA{{כ}} 2019,<ref></ref><ref></ref> בו נבחר על ידי שארלוט הורנטס בבחירה ה-52.

==קריירה מקצועית==
ב-10 באוקטובר 2019 חתם על חוזה עם שארלוט הורנטס,<ref></ref> שהפך לאחר מכן לחוזה דו כיווני עם גרינסבורו סווארם,<ref></ref><ref></ref> שלוחתה של ההורנטס בליגת הפיתוח של ה-NBA.<ref></ref> ב-25 באוקטובר 2019 ערך את הופעת הבכורה שלו ב-NBA, כשעלה מהספסל בהפסד 99–121 למינסוטה טימברוולבס וניפק שתי נקודות וריבאונד.<ref></ref> בעונת 2019/2020 העמיד ממוצעים של 5.6 נקודות, 4.1 ריבאונדים ו-0.8 אסיסטים ב-18.3 דקות למשחק ב-16 משחקים בהם שיחק. בעונת 2020/2021 העמיד ממוצעים של 7.4 נקודות, 3.6 ריבאונדים ו-1.1 אסיסטים ב-19.2 דקות למשחק ב-47 משחקים בהם שיחק. בעונת 2021/2022 העמיד ממוצעים של 6.2 נקודות, 3.1 ריבאונדים ו-1.1 אסיסטים ב-16.3 דקות למשחק ב-55 משחקים בהם שיחק.

ב-9 בפברואר 2023 הועבר בטרייד משותף עם ארבע קבוצות לפילדלפיה 76'. ב-11 בפברואר ערך הופעת בכורה בקבוצה ורשם חמש נקודות וחמישה ריבאונדים בניצחון 101–98 על ברוקלין נטס.

ב-10 ביולי 2023 חתם בטורונטו ראפטורס.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| שארלוט	|| 16 || 0 || 18.3 || 0.471 || 0.375 || 0.824 || 4.1 || 0.8 || 0.5 || 0.2 || 5.6
|- style="background-color: #EFEFEF;"		|| 
| 	|| שארלוט	|| 47 || 18 || 19.2 || 0.468 || 0.333 || 0.703 || 3.6 || 1.1 || 0.6 || 0.4 || 7.4
|-		|| 
| 	|| שארלוט	|| 55 || 2 || 16.3 || 0.484 || 0.380 || 0.736 || 3.1 || 1.1 || 0.5 || 0.4 || 6.2
|- style="background-color: #EFEFEF;"		|| 
| 	|| שארלוט	|| 56 || 21 || 26.7 || 0.447 || 0.322 || 0.846 || 4.8 || 2.0 || 1.2 || 0.5 || 10.6
|-		|| 
| 	|| פילדלפיה	|| 24 || 3 || 17.5 || 0.488 || 0.400 || 0.824 || 3.2 || 0.8 || 0.7 || 0.2 || 6.7
|- style="background-color:#80BFFF; font-weight:bold;"		|| 
| קריירה || 		|| 198 || 44 || 20.2 || 0.465 || 0.345 || 0.784 || 3.8 || 1.3 || 0.7 || 0.4 || 7.7
|}

===בפלייאוף ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| פילדלפיה	|| 8 || 0 || 12.7 || 0.400 || 0.333 || 0.000 || 2.0 || 0.6 || 0.1 || 0.0 || 2.4
|- style="background-color:#80BFFF; font-weight:bold;"		|| 
| קריירה || 		|| 8 || 0 || 12.7 || 0.400 || 0.333 || 0.000 || 2.0 || 0.6 || 0.1 || 0.0 || 2.4
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלני אוניברסיטת המדינה של סן דייגו
קטגוריה:בחירות דראפט של שארלוט הורנטס
קטגוריה:כדורסלני שארלוט הורנטס
קטגוריה:כדורסלני גרינסבורו סווארם
קטגוריה:כדורסלני פילדלפיה 76'
קטגוריה:כדורסלני טורונטו ראפטורס
קטגוריה:אמריקאים שנולדו ב-1998
קולסברג

קולסברג (באנגלית: Colesberg) היא עיירה במזרח פרובינציית הכף הצפוני אשר בדרום אפריקה.

== היסטוריה ==
קולסברג נוסדה בשנת 1830 על דרך שבה עברו מטיילים וסוחרים רבים. היא נקראה בשם "טוברברג" על שם גבעה הנמצאת בסמוך אליה. לאחר מכן שונה שמה לקולסברג על שמו של מושל הכף הצפוני דאז, סר גלבריית' לורי קול . בשנת 1840 הוכרז היישוב כעיירה, והיא הייתה לאחת הערים הראשונות במושבת הכף.

מאז שנוסדה נבנו בעיירה כמה כנסיות. בשנת 1861 נוסד בנק קולסברג , אשר נרכש לאחר כשנתיים על ידי בנק סטנדרד הבריטי. בעת מלחמת הבורים השנייה נודע כי המקום שימש בעבר כמקום מפגש לציידים ולכורי יהלומים.

== גאוגרפיה ==
קולסברג ממוקמת במרכז דרום אפריקה. היא מרוחקת כ־25 קילומטרים מנהר אורנג', המהווה את גבולה המזרחי של פרובינציית הכף הצפוני עם פרובינציית המדינה החופשית. כמו כן, הגבול עם הכף המזרחי עובר כ־35 קילומטרים מהעיירה. היא נמצאת כ־200 קילומטרים מדרום־מערב לעיר בלומפונטיין וכ־220 קילומטרים מהגבול עם לסוטו.

== דמוגרפיה ==
נכון לשנת 2011, בעיירה מתגוררים 16,869 תושבים, מהם 51.57% נשים ו־48.43% גברים. 59% מתושבי העיירה הם דוברי שפת הקוסה ו־33% מדברים אפריקאנס.

== כלכלה ==
כבשים מהוות גידול נרחב באזור. כבשי המרינו המגודלות באזור נחשבות למובחרות. גם סוסים מגודלים באזור העיירה ומשמשים למרוצי סוסים. בנוסף, בעיירה קיימים מספר שירותים לתושבים ולמבקרים, כמו מקומות לינה, מסעדות וחנויות קמעונאיות.

== תיירות ==
העיירה ידועה בסגנונות האדריכלות הקיימים בה. קיימים בה גם כ־70 אתרי מורשת לאומיים. באזור העיירה קיימות כמה שמורות טבע.

== תחבורה ==
העיירה מחוברת לרשת הכבישים הלאומית של דרום אפריקה. כביש N1 עובר בעיירה. הוא מחבר בין קייפטאון במערב לבין בלומפונטיין, יוהנסבורג ופרטוריה בצפון־מזרח.

== קישורים חיצוניים ==

== הערות שוליים ==

קטגוריה:דרום אפריקה: ערים
קטגוריה:הכף הצפוני
קטגוריה:יישובים שהוקמו ב-1830
גאורגי וולקוביץ'

גאורגי וולקוביץ' צ'אלקוב (בבולגרית: Георги Чалъков Вълкович; 1833, אדירנה, האימפריה העות'מאנית – 24 בפברואר 1892, קונסטנטינופול, האימפריה העות'מאנית) היה רופא צבאי, דיפלומט, ופוליטיקאי בולגרי, אשר בין השנים 1881–1883 כיהן כשר החוץ, המיעוטים והדתות של נסיכות בולגריה בממשלתו של אלכסנדר באטנברג, נסיך בולגריה.

==קורות חייו==
גאורגי וולקוביץ' נולד באדירנה למשפחת סוחרים אמידה מקופריבשטיצה. הוא רכש השכלה תיכונית בפלובדיב ובהמשך, ב-1857 סיים את האקדמיה הצבאית העות'מאנית לרפואה בקונסטנטינופול . בין השנים 1860–1863 התמחה בפריז. ב-1865 כיהן מספר חודשים כמנהל מחלקה בבית החולים במרכזי בדמשק. בין השנים 1870–1871 ניהל בית חולים בקונסטנטינופול, וב-1872 הועלה לדרגת אלבאיי בצבא העות'מאני.

לאחר המלחמה העות'מאנית-רוסית (1877–1878) והקמת נסיכות בולגריה השתלב וולקוביץ' במנגנון הממשל של הנסיכות הצעירה והפך לאחת הדמויות המשפיעות שבה. הוא נבחר לאספה הלאומית הבולגרית הראשונה. ב-1879 מונה לממונה על החקלאות, המסחר ומבני הציבור של המחוז האוטונומי רומליה המזרחית, וב-1881 מונה לממונה על הדואר והטלגרף של רומליה המזרחית. בין 1881–1883 כיהן כשר החוץ, המיעוטים והדתות, ויושב ראש מועצת המדינה בממשלו של אלכסנדר באטנברג, נסיך בולגריה. במהלך מלחמת בולגריה–סרביה (1885) היה וולקוביץ' ממונה על בתי החולים הצבאיים של הנסיכות.

ב-1886 מונה למנהל בית החולים האוניברסיטאי "אלכסנדרובסקה" אשר בסופיה, וב-1887 מונה לנציג הדיפלומטי הבולגרי לאימפריה העות'מאנית. בעת מינויו נחשב התפקיד לבכיר ביותר בשירות הדיפלומטי הבולגרי, ונתפש כתפקיד אמון. וולקוביץ' היה מקורב ואיש אמונו של ראש הממשלה סטפן סטאמבולוב. ב-24 בפברואר 1892 נדקר גאורגי וולקוביץ' בקונסטנטינופול על ידי שני אזרחים בולגרים שפעלו מטעם גופי הביטחון של האימפריה הרוסית כנגד ממשלתו של סטפן סטמבולוב ותומכיו הבולטים. סטמבולוב הפגין עמדות פרו מערביות ודגל בצמצום משמעותי של השפעת הרוסים על המשטר בבולגריה. וולקוביץ' מת מפצעיו יומיים מאוחר יותר. הוא הובא לקבורה בבית הקברות המרכזי בפלובדיב.

==קישורים חיצוניים==

== הערות שוליים ==

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:דיפלומטים בולגרים
קטגוריה:שגרירי בולגריה
קטגוריה:רופאים בולגרים
קטגוריה:אנשי צבא עות'מאנים
קטגוריה:קורבנות רציחות פוליטיות בבולגריה
קטגוריה:ילידי 1833
קטגוריה:נפטרים ב-1892
קווינדרי ות'רספון

קווינדרי וונטה ות'רספון (באנגלית: Quinndary Vonta Weatherspoon; נולד ב-10 בספטמבר 1996) הוא כדורסלן אמריקאי המשחק בעמדת הקלע בגולדן סטייט ווריורס.

==קריירה==
ות'רספון נולד במיסיסיפי והחל לשחק כדורסל עבור אוניברסיטת המדינה של מיסיסיפי.<ref></ref><ref></ref><ref></ref> הוא נרשם לדראפט 2018 ב-NBA,<ref></ref> אך לבסוף התחרט והתמודד בדראפט 2019, בו נבחר על ידי סן אנטוניו ספרס בבחירה ה-49,<ref></ref> והצטרף למשחקי ליגת הקיץ של הקבוצה.<ref></ref>

ב-8 ביולי 2019 חתם על חוזה דו כיווני עם סן אנטוניו ספרס ועם אוסטין ספרס, שלוחתה של סן אנטוניו בליגת הפיתוח של ה-NBA.<ref></ref> ב-8 בפברואר 2020 ערך את הופעת הבכורה שלו ב-NBA, כשעלה מהספסל בהפסד 102–122 לסקרמנטו קינגס, שיחק ארבע דקות ולא קלע.<ref></ref> בעונת 2019/2020 העמיד ממוצעים של 1.1 נקודות, 0.6 ריבאונדים ואסיסט ב-7.1 דקות למשחק ב-11 משחקים בהם שיחק. בעונת 2020/2021<ref></ref> העמיד ממוצעים של 2.3 נקודות, 0.6 ריבאונדים ו-0.4 אסיסטים ב-6.1 דקות למשחק ב-20 משחקים בהם שיחק. 

בקיץ 2021 הצטרף לסגל ברוקלין נטס לליגת הקיץ.<ref></ref> באוקטובר 2021 חתם בגולדן סטייט ווריורס,<ref></ref> אך יומיים לאחר מכן שוחרר מהקבוצה<ref></ref> וחתם בסנטה קרוז ווריורס מליגת הפיתוח.<ref></ref> ב-23 בדצמבר חתם על חוזה לעשרה ימים בגולדן סטייט,<ref></ref> וב-3 בינואר חתם על חוזה דו כיווני.<ref></ref> בעונת 2021/2022 העמיד ב-NBA ממוצעים של 2.7 נקודות, 1.3 ריבאונדים ו-0.5 אסיסטים ב-6.6 דקות למשחק ב-11 משחקים בהם שיחק, וזכה עם הקבוצה באליפות ה-NBA.<ref></ref>

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלני אוניברסיטת המדינה של מיסיסיפי
קטגוריה:בחירות דראפט של סן אנטוניו ספרס
קטגוריה:כדורסלני סן אנטוניו ספרס
קטגוריה:כדורסלני אוסטין ספרס
קטגוריה:כדורסלני סנטה קרוז ווריורס
קטגוריה:כדורסלני גולדן סטייט ווריורס
קטגוריה:אמריקאים שנולדו ב-1996
יובנאליס, בישוף ירושלים

יובנאליס, בישוף ירושלים (ביוונית: Άγιος Ιουβενάλιος - יובאנליס הקדוש; מת ב-458) היה בישוף ירושלים החל משנת 451 (ועידת כלקדון) הועלתה בישופות ירושלים למדרגת פטריארכיה ויובאנליס היה לפטריארך ירושלים הראשון (זהו שם אנכרוניסטי, שם התפקיד באותה עת היה ארכיאפיסקופוס).

== תולדות חייו ==
משימתו העיקרית של יובנאליס הייתה להעלות את ירושלים למדרגת פטריארכיה. הוא כרת בריתות עם נזירי מדבר יהודה ובראשם הנזיר המיסיונר רב ההשפעה אותימיוס. אותימיוס נתן ליובנאליס הן גיבוי דתי והן סיוע בכח אדם ויובנאליס מצידו מינה את נזיריו של אותימיוס למשרות בכירות. בועידת אפסוס (ב-431) התייצב יובנאליס במפלגה שהתנגדה לנסטוריאניזם, שיצאה מן הוועידה וידה על העליונה. באותה ועידה קומם עליו את הנוכחים, כאשר דיבר כביכול כנציג של הכנסייה החשובה ביותר בעולם הנוצרי, מבלי שהוסמך לכך.

לאחר הוועידה הצטרף לאמונה המיאפיזיטית בועידת אפסוס השנייה ב-449 בה השיגו הכוחות המיאפיזיטים ניצחון בתמיכת תאודוסיוס השני, קיסר האימפריה הביזנטית זכה יובנאליס למעמד של בישוף אקומני של ירושלים. עם זאת, בועידת כלקדון ב-451 שינה יובנאליס את טעמו לתמיכה בדיופיזיטיות וקיבל את מעמד הארכיאפיסקופוס. אולם, עם חזרתו לירושלים לא התקבלה השינוי התפיסתי בעמדתו הדתית ברוח טובה. תושבי העיר, בהנהגת הקיסרית אאודוקיה, גירשו אותו מן העיר לגלות, בה שהה 20 חודשים והוחזר לעיר עם משמר קיסרי.

לפני שגורש מן העיר יובנאליס השכיל לרתום את הקיסרית אאודוקיה, ששהתה בירושלים, להשלמת מפעלי בנייה גדולים. בהם כנסייה על שם סטפנוס הקדוש, מעון הבישוף, כנסיית השילוח וחומת אאודוקיה המקיפה את הר ציון מדרום. 

קדוש של הכנסייה האורתודוקסית יום חגו ב-2 ביולי.

== קישורים חיצוניים ==
* 
<div class="mw-content-ltr">
* 
* Piercy, William C.; Wace, Henry, [https://en.wikisource.org/wiki/Dictionary_of_Christian_Biography_and_Literature_to_the_End_of_the_Sixth_Century/Juvenalis,_bishop_of_Jerusalem Juvenalis, bishop of Jerusalem], Dictionary of Christian Biography and Literature to the End of the Sixth Century(1911)
</div>

==הערות שוליים==

קטגוריה:בישופים
קטגוריה:קדושים נוצרים
קטגוריה:נוצרים בארץ ישראל
קטגוריה:נפטרים ב-458
אופבה (כדורסל)

מועדון כדורסל אופבה (בצ'כית: Basketbalový klub Opava) הוא מועדון כדורסל צ'כי מאופבה המשחק בליגת העל הצ'כית ובליגת האלופות בכדורסל.

המועדון זכה בליגה הצ'כית בכדורסל ארבע פעמים - האחרונה בעונת 2002/03. היא גם זכתה בשישה גביעי צ'כיה, האחרון ב-2022.

== היסטוריה ==
שנות התהילה של אופבה היו בעשור הראשון של המאה ה-21, כשהקבוצה זכתה באליפות צ'כיה ב-1997, 1998, 2002 ו-2003. הקבוצה זכתה בתקופה זו גם בחמישה גביעים צ'כיים, כולל שלושה תארים רצופים מ-1997 עד 1999. בעונת 2017/18 הגיעה אופבה לגמר ליגת העל הצ'כית. בכך, המועדון העפיל לעונה הסדירה של ליגת האלופות בכדורסל 2018/19.<ref></ref>

== תארים והישגים ==
אוהדי אופבה בפברואר 2019

=== תחרויות מקומיות ===
* ליגת העל הצ'כית:
** זכיות (5): 1996/97, 1997/98, 2001/02, 2002/03, 2022/2023
*** סגנויות (1): 2017/18
* הגביע הצ'כי:
** זכיות (6): 1996/97, 1997/98, 1998/99, 2000/01, 2002/03, 2021/22

== קישורים חיצוניים ==

* 

* [http://basketball.eurobasket.com/team/Czech-Republic/BK-Opava/2100 באתר Eurobasket.com]

== הערות שוליים ==

קטגוריה:קבוצות כדורסל צ'כיות
ארנדו

ארנדו (בספרדית: Arnedo) היא עיירה הנמצאת בקהילה האוטונומית לה ריוחה בצפון ספרד.

== היסטוריה ==
על פי ממצאים ארכאולוגיים שונים שנמצאו, אזור ארנדו היה מיושב עוד בתקופה הנאוליתית. נבנו בה גם מבני דת נוצריים, אך בתחילת המאה ה־8 היא נכבשה על ידי המוסלמים. בשנים 908–909 נכבש האזור מחדש על ידי הנוצרי סנצ'ו הראשון מפמפלונה כחלק מהרקונקיסטה. בשנת 1369 נמכרה ארנדו לבית בורבון, אך לאחר כשנה, ב־24 באפריל 1370, היא נמכרה לקסטיליאנים. עסקה זו אושרה סופית על ידי חואן הראשון, ב־17 באפריל 1379. לאחר כחודש הומלך חואן למלך קסטיליה. בשנת 1388 נחתם הסכם הגנה הדדי בין ממלכת קסטיליה לבין ממלכת צרפת. בהסכם זה הוחלט גם על המלכת נסיך אסטוריאס הראשון – אנריקה השלישי (בנו של חואן הראשון).

בשנת 1654 קיבלה ארנדו תואר של עיר ממלך ספרד, פליפה הרביעי.

במאה ה־19, התעשייה בארנדו התפתחה מאוד; נבנו בה מפעלים לסבונים ולמשקאות חריפים, בית דפוס ועסקי בורסקאים וכלי חרס. בתחילת המאה ה־20 התפתחו תעשיות ההנעלה, הגומי והקרטון. התפתחות התעשייה בארנדו היוותה גורם משיכה לתושבים.

בשנים 1931–1932, עקב השפעות המשבר הכלכלי העולמי, אירעו במפעל ההנעלה הגדול בארנדו גלי פיטורים שהובילו לעימותים. המשמר האזרחי הספרדי ירה למוות ב־11 בני אדם שהתפרעו.

== גאוגרפיה ==
ארנדו שוכנת במזרח הקהילה האוטונומית לה ריוחה, אשר ממוקמת בצפון ספרד. היא ממוקמת למרגלות ההרים האיבריים , ולכן גובהה הממוצע עומד על 550 מטרים מעל פני הים. היא נמצאת כ־35 קילומטרים מדרום־מזרח ללוגרוניו, בירת הקהילה האוטונומית, וכ־70 קילומטרים מדרום־מערב לפמפלונה. נהר סידקוס , יובל של נהר אברו, עובר בעיירה.

== אקלים ==
האקלים בארנדו הוא שילוב של האקלים הימי והאקלים הצחיח למחצה (Cfb ו־BSk לפי שיטת קפן). עקב כך, הטמפרטורות יכולות לעלות אל מעל ל־35 מעלות צלזיוס ולרדת אל מתחת לאפס. יולי ואוגוסט הם החודשים החמים ביותר, בעוד שדצמבר וינואר הם הקרים ביותר. משקעים יכולים לרדת במשך כל השנה, אם כי אפריל ומאי הם הגשומים ביותר. בשנה ממוצעת יורדים כ־450 מילימטרים של משקעים.

== דמוגרפיה ==
נכון לשנת 2021, אוכלוסיית ארנדו מונה 14,954 תושבים.
{| class="wikitable"
|+
!שנה
!אוכלוסייה
|-
|1857
|3,489
|-
|1860
|3,632
|-
|1877
|3,762
|-
|1887
|4,033
|-
|1897
|4,265
|-
|1900
|4,341
|-
|1910
|4,466
|-
|1920
|4,704
|-
|1930
|5,356
|-
|1940
|6,046
|-
|1950
|6,950
|-
|1960
|7,958
|-
|1970
|9,809
|-
|1981
|11,592
|-
|1991
|12,463
|-
|2001
|13,091
|-
|2010
|14,425
|-
|2015
|14,597
|-
|2018
|14,756
|-
|2019
|14,815
|-
|2020
|15,015
|-
|2021
|14,954
|}

== כלכלה ==
כלכלת ארנדו מתבססת בעיקר על ההנעלה, ומסיבה זו היא מכונה "עיר ההנעלה". בנוסף, בעיר שוכן מוזיאון להנעלה. כמו כן, בעיירה קיימים בית בד, יקבים ומפעלים לגומי, לקרטון ולרהיטים. גם החקלאות מהווה מרכיב חשוב בכלכלת ארנדו – באזור מגודלים בעיקר זיתים וגפנים.

== קישורים חיצוניים ==

* 

== הערות שוליים ==

קטגוריה:ספרד: ערים
קטגוריה:לה ריוחה (קהילה אוטונומית)